greek_downloads/Οικονομική Έκθεση FOURLIS Α.Ε ΣΥΜΜΕΤΟΧΩΝ (2023,Εξαμηνιαία,Μητρική-Ενοποιημένη)/images/page_94.png
Εξαμηνιαία Οικονομική Έκθεση περιόδου από 1/1/2023 έως 30/6/2023 
 
94 
υφιστάμενης μετόχου. Σκοπός του μνημονίου αποτελεί η ρύθμιση της εμπορικής συνεργασίας για 
την υλοποίηση του επενδυτικού σχεδίου και την απόκτηση του συνόλου των μετοχών εκδόσεως 
της ΡΕΤΣ ΚΑΤΑΣΚΕΥΑΣΤΙΚΗ ΑΝΩΝΥΜΗ ΕΤΑΙΡΕΙΑ από την Εταιρεία. Το επενδυτικό σχέδιο αφορά 
αφενός την αγορά αγροτεμαχίων συνολικής επιφάνειας 155 στρεμμάτων στην περιοχή Στρίφι της 
Ελευσίνας τμηματικά (απόκτηση όμορων οικοπέδων που αθροίζουν στη συνολική αποκληθείσα 
επιφάνεια, ιδιοκτησίας διαφόρων φυσικών προσώπων) και αφετέρου την ανέγερση κτιρίου logistics 
συνολικής επιφάνειας 56,000 τ.μ. και την μετέπειτα μίσθωσή του. Η εταιρεία ΡΕΤΣ 
ΚΑΤΑΣΚΕΥΑΣΤΙΚΗ ΑΝΩΝΥΜΗ ΕΤΑΙΡΕΙΑ έχει ήδη από την 7/10/2020 προβεί στην υπογραφή 
ιδιωτικού συμφωνητικού επαγγελματικής μίσθωσης με την εταιρεία DIXONS SOUTH – EAST 
EUROPE ΑΕΒΕ, το οποίο θα ενεργοποιηθεί κατά την παράδοση του κτιρίου logistics. Ο 
προϋπολογισμός της επένδυσης αναμένεται να ανέλθει σε ποσό ευρώ 45 εκ., χρηματοδοτούμενο 
μέσω τραπεζικού δανεισμού. Η ημερομηνία αποπεράτωσης εκτιμάται στο 3ο τρίμηνο του 2025. 
• 
Στις 8/6/2021 η FOURLIS ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ, υπέγραψε μνημόνιο συνεργασίας 
(Memorandum of Understanding) με την εταιρεία LAMDA Development S.A., για την απόκτηση 
ακινήτου με σκοπό την υλοποίηση ενός εμπορικού πάρκου λιανικής, αποτελούμενο από 
καταστήματα μεγάλης επιφάνειας (“Big Boxes”). To Retail Park θα ανεγερθεί εντός του εμπορικού 
κέντρου που θα αναπτύξει η LAMDA Development S.A. στο Ελληνικό, στην περιοχή της Λεωφόρου 
Βουλιαγμένης, το οποίο εκτιμάται ότι θα ολοκληρωθεί εντός του 1ο τριμήνου του 2027 και το 
συνολικό κόστος αναμένεται να ανέλθει σε περίπου ευρώ 68 εκ. Το ακίνητο που πρόκειται να 
αποκτηθεί θα είναι ελεύθερο παντός βαρών, πλην της υποθήκης/προσημείωσης υποθήκης Α’ σειράς 
προς εξασφάλιση χρηματοδότησης της ΕΛΛΗΝΙΚΟ Α.Ε. μέχρι την ολοσχερή εξόφληση του 
ανταλλάγματος της αγοραπωλησίας του ακινήτου. Η οριστική μεταβίβαση του ακινήτου, τελεί υπό 
τις αναβλητικές αιρέσεις που πρέπει να εκπληρωθούν από πλευράς της LAMDA Development S.A. 
Σημειώνεται ότι στο μνημόνιο που υπογράφηκε, υπάρχει όρος περί δικαιώματος υποκατάστασης της 
FOURLIS ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ από την Εταιρεία TRADE ESTATES ΑΕΕΑΠ στο 
σύνολο των δικαιωμάτων και των υποχρεώσεων που απορρέουν από το μνημόνιο, χωρίς τη 
συναίνεση της LAMDA Development S.A.  
• 
Την 28/09/2022 μεταξύ της Εταιρείας TRADE ESTATES ΑΕΕΑΠ και της TEN BRINKE HELLAS, οι 
οποίες συμμετέχουν με 50% έκαστη στο μετοχικό κεφάλαιο της SEVAS TEN AE, υπογράφηκε 
συμφωνία μετόχων, με αντικείμενο τη ρύθμιση των σχέσεων των μετόχων στην SEVAS TEN AE και 
την εκτέλεση του επιχειρηματικού σκοπού της τελευταίας, ο οποίος αφορά την ανάπτυξη του 
ακινήτου ιδιοκτησίας της SEVAS TEN AE, που βρίσκεται στο Δήμο Σπάτων Αττικής, συνολικής 
έκτασης 34,200 τ.μ., με την ανέγερση εμπορικού πάρκου, επιφάνειας περίπου 9,700 τ.μ. Ο 
προϋπολογισμός του έργου αναμένεται στο ποσό των ευρώ 17.7 εκατ. και αναμένεται να 
χρηματοδοτηθεί με τραπεζικό δανεισμό. Στη συμφωνία μετόχων συμβλήθηκε και η εταιρεία TEN 
BRINKE GREECE HOLDING B.V., ως εγγυήτρια της προσήκουσας εκπλήρωσης των υποχρεώσεων 
της TEN BRINKE HELLAS από την εν λόγω συμφωνία.
<div>
<p>Εξαμηνιαία Οικονομική Έκθεση περιόδου από 1/1/2023 έως 30/6/2023</p>
<p>94</p>
<p>υφιστάμενης μετόχου. Σκοπός του μνημονίου αποτελεί η ρύθμιση της εμπορικής συνεργασίας για</p>
<p>την υλοποίηση του επενδυτικού σχεδίου και την απόκτηση του συνόλου των μετοχών εκδόσεως</p>
<p>της ΡΕΤΣ ΚΑΤΑΣΚΕΥΑΣΤΙΚΗ ΑΝΩΝΥΜΗ ΕΤΑΙΡΕΙΑ από την Εταιρεία. Το επενδυτικό σχέδιο αφορά</p>
<p>αφενός την αγορά αγροτεμαχίων συνολικής επιφάνειας 155 στρεμμάτων στην περιοχή Στρίφι της</p>
<p>Ελευσίνας τμηματικά (απόκτηση όμορων οικοπέδων που αθροίζουν στη συνολική αποκληθείσα</p>
<p>επιφάνεια, ιδιοκτησίας διαφόρων φυσικών προσώπων) και αφετέρου την ανέγερση κτιρίου logistics</p>
<p>συνολικής επιφάνειας 56,000 τ.μ. και την μετέπειτα μίσθωσή του. Η εταιρεία ΡΕΤΣ</p>
<p>ΚΑΤΑΣΚΕΥΑΣΤΙΚΗ ΑΝΩΝΥΜΗ ΕΤΑΙΡΕΙΑ έχει ήδη από την 7/10/2020 προβεί στην υπογραφή</p>
<p>ιδιωτικού συμφωνητικού επαγγελματικής μίσθωσης με την εταιρεία DIXONS SOUTH – EAST</p>
<p>EUROPE ΑΕΒΕ, το οποίο θα ενεργοποιηθεί κατά την παράδοση του κτιρίου logistics. Ο</p>
<p>προϋπολογισμός της επένδυσης αναμένεται να ανέλθει σε ποσό ευρώ 45 εκ., χρηματοδοτούμενο</p>
<p>μέσω τραπεζικού δανεισμού. Η ημερομηνία αποπεράτωσης εκτιμάται στο 3ο τρίμηνο του 2025.</p>
<p>Στις 8/6/2021 η FOURLIS ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ, υπέγραψε μνημόνιο συνεργασίας</p>
<p>(Memorandum of Understanding) με την εταιρεία LAMDA Development S.A., για την απόκτηση</p>
<p>ακινήτου με σκοπό την υλοποίηση ενός εμπορικού πάρκου λιανικής, αποτελούμενο από</p>
<p>καταστήματα μεγάλης επιφάνειας (“Big Boxes”). To Retail Park θα ανεγερθεί εντός του εμπορικού</p>
<p>κέντρου που θα αναπτύξει η LAMDA Development S.A. στο Ελληνικό, στην περιοχή της Λεωφόρου</p>
<p>Βουλιαγμένης, το οποίο εκτιμάται ότι θα ολοκληρωθεί εντός του 1ο τριμήνου του 2027 και το</p>
<p>συνολικό κόστος αναμένεται να ανέλθει σε περίπου ευρώ 68 εκ. Το ακίνητο που πρόκειται να</p>
<p>αποκτηθεί θα είναι ελεύθερο παντός βαρών, πλην της υποθήκης/προσημείωσης υποθήκης Α’ σειράς</p>
<p>προς εξασφάλιση χρηματοδότησης της ΕΛΛΗΝΙΚΟ Α.Ε. μέχρι την ολοσχερή εξόφληση του</p>
<p>ανταλλάγματος της αγοραπωλησίας του ακινήτου. Η οριστική μεταβίβαση του ακινήτου, τελεί υπό</p>
<p>τις αναβλητικές αιρέσεις που πρέπει να εκπληρωθούν από πλευράς της LAMDA Development S.A.</p>
<p>Σημειώνεται ότι στο μνημόνιο που υπογράφηκε, υπάρχει όρος περί δικαιώματος υποκατάστασης της</p>
<p>FOURLIS ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ από την Εταιρεία TRADE ESTATES ΑΕΕΑΠ στο</p>
<p>σύνολο των δικαιωμάτων και των υποχρεώσεων που απορρέουν από το μνημόνιο, χωρίς τη</p>
<p>συναίνεση της LAMDA Development S.A.</p>
<p>Την 28/09/2022 μεταξύ της Εταιρείας TRADE ESTATES ΑΕΕΑΠ και της TEN BRINKE HELLAS, οι</p>
<p>οποίες συμμετέχουν με 50% έκαστη στο μετοχικό κεφάλαιο της SEVAS TEN AE, υπογράφηκε</p>
<p>συμφωνία μετόχων, με αντικείμενο τη ρύθμιση των σχέσεων των μετόχων στην SEVAS TEN AE και</p>
<p>την εκτέλεση του επιχειρηματικού σκοπού της τελευταίας, ο οποίος αφορά την ανάπτυξη του</p>
<p>ακινήτου ιδιοκτησίας της SEVAS TEN AE, που βρίσκεται στο Δήμο Σπάτων Αττικής, συνολικής</p>
<p>έκτασης 34,200 τ.μ., με την ανέγερση εμπορικού πάρκου, επιφάνειας περίπου 9,700 τ.μ. Ο</p>
<p>προϋπολογισμός του έργου αναμένεται στο ποσό των ευρώ 17.7 εκατ. και αναμένεται να</p>
<p>χρηματοδοτηθεί με τραπεζικό δανεισμό. Στη συμφωνία μετόχων συμβλήθηκε και η εταιρεία TEN</p>
<p>BRINKE GREECE HOLDING B.V., ως εγγυήτρια της προσήκουσας εκπλήρωσης των υποχρεώσεων</p>
<p>της TEN BRINKE HELLAS από την εν λόγω συμφωνία.</p>
</div>